b'\n_START_ARTICLE_\nKalle Keskinen\n_START_PARAGRAPH_\nKalle Jaakko Sakari Keskinen (s. 6. toukokuuta 1980 Ylih\xc3\xa4rm\xc3\xa4) on suomalainen tapahtumapromoottori ja entinen ralliautoilija.\n_START_SECTION_\nRalliautoilu\n_START_PARAGRAPH_\nVuonna 2006 Keskinen osallistui ralliautoilussa kansainv\xc3\xa4liseen Fiesta Sporting Trophy WRC -sarjaan. Vuonna 2005 h\xc3\xa4n ajoi Saksan rallisarjassa kolmanneksi.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nKalle Keskisen is\xc3\xa4 on suursijoittaja Jaakko Keskinen, joka on kuulunut lentoyhti\xc3\xb6 Finncomm Airlinesin omistajiin. Suvulla on Sein\xc3\xa4joella patjatehdas Uness Oy._NEWLINE_Kalle Keskinen sai vuoden 2015 alussa syytteet t\xc3\xb6rkeist\xc3\xa4 kirjanpitorikoksista sek\xc3\xa4 t\xc3\xb6rkeist\xc3\xa4 velallisen ep\xc3\xa4rehellisyyksist\xc3\xa4, joista syytt\xc3\xa4j\xc3\xa4 vaati Keskiselle vankeusrangaistusta. Oikeus langetti Keskiselle kaksi vuotta ja nelj\xc3\xa4 kuukautta ehdotonta vankeutta sek\xc3\xa4 liiketoimintakiellon, joka on voimassa 1.1.2020 asti. Keskinen tuomittiin menett\xc3\xa4m\xc3\xa4\xc3\xa4n 75\xc2\xa0000 euroa hy\xc3\xb6tyn\xc3\xa4 valtiolle ja korvaamaan yritystens\xc3\xa4 Speed Festivals Oy:n ja Speed Promotion & Agency Oy:n konkurssipesille yli 300\xc2\xa0000 euroa.'